Ciento volando

Ciento volando (Ehunka egan egiten) 2024an aurkeztutako Eduardo Txillidari buruzko film dokumentala da. Arantxa Aguirre Carballeirak (Madril, 1965) idatzita eta zuzenduta Jone Laspiur aktoreak narrazioa bideratzen du. 2024ko Zinemaldiaren Zinemira sailean, irailaren 22an aurkeztua, areto komertzialetan ere zabaldu zen A Contracorriente Films banatzailearen eskutik. Gaztelaniaz eta euskaraz egina dago. Eduardo Txillida Fundazioak bultzatu zuen ekoizpena. https://www.audiovisual451.com/ciento-volando-estreno-en-cines-10-de-enero/

 Izenburua 
Izenburua gaztelaniazko esaldi batekin jolasten du: "Más vale pájaro en mano que ciento volando". Txillidak bira bat eman zion esaldiari: "Más vale ciento volando que pájaro en mano". Filmaren posterrean horrela adierazten da. 

 Argumentua 
Udako egunsentia. Jone Laspiur, Arte Ederretako ikasle gaztea, Donostiako Haizearen Orrazira doa Eduardo Chillidaren lanik esanguratsuenarekin topo egitera. Eduardo Chillida zaharra datorkio gogora, txikitatik maiz joaten baitzen eskultorea hara. Gaur egun, harkaitzetan sustraitutako hiru eskulturak, itsasoarekin eta haizearekin etengabeko elkarrizketan, bere hiriaren eta euskal kostalde osoaren ikur izatera iritsi dira. Egunsentian, Jone gazteak eskultoreaz galdetzen dio bere buruari, eta haren bila joango dela hitz ematen du.https://www.sansebastianfestival.com/2024/sailak_eta_filmak/7/720928/eu/

Eskultorea jaio zela 100 urte bete dira eta berak sakonki ezagutu nahi du. Pertsonalki gertutik ukituko dizkion gauzak deskubrituko dituela sumatzen du, artearen historiarekin ez ezik bere nortasunarekin ere zerikusia dutenak.https://cineconn.es/ciento-volando-documental-sobre-eduardo-chillida/

 Filmaketa 
Proiektua 2023ko azaroa eta abendua bitartean filmatu zen, lau astez, Donostia, Hernani edo Bilbon, batez ere Chilla Leku museoan.

 Parte-hartzaileak 
Filmaren momentu desberdinetan hauek hitz egiten dute:https://www.mundoplus.tv/cine/ciento-volando-tendra-su-premiere-mundial-en-el-festival-de-san-sebastian/
 Jone Laspiur
 Ignacio Chillida
 Mikel Chillida
 Joaquín Montero
 Fernando Mikelarena
 Koldobika Jauregi, filmaketa 2024ko otsailan egin zen; Koldobika ekainaren 16an hil zen.https://www.naiz.eus/eu/info/noticia/20250111/hemos-levantado-el-velo-de-la-autopista-que-pasa-por-chillida-leku-y-que-tamiza-a-los-pajaros
 Andres Nagel
 Mireia Massagué
 Miguel Zugaza
 Ixiar Iturzaeta
 Jexuxmari Ormaetxea
 Nausica Sánchez
 Kosme de Barañano
 Iñigo Irureta
 Elena Cajaraville

 Erreferentziak 

 Ikus, gainera 
 Chillida Leku
 Haizearen Orrazia

 Kanpo estekak 
 Filma Donostiako Zinemaldiaren webgunean.
 :Filmaren webgune ofiziala.
 :Amaia Ereñaga: Arantxa Aguirre Carballeirarekin elkarrizketa, Naiz, 2025/01/11.
 :Filma IMDb webgunean.
 :Filma Filmaffinity webgunean.
 :Filmaren trailler ofiziala.

Kategoria:Gaztelaniazko filmak
Kategoria:Euskarazko filmak
Kategoria:2024ko filmak
Kategoria:Espainiako filmak
Kategoria:Espainiako film dokumentalak
Kategoria:Eduardo Txillida